Esther wa dingwaga di le 88 o akgela jaana ka se se mo thusitseng: “Morago ga dingwaga di le 46 ke nyetswe, selo se se boima mo go nna e ne e le go jewa ke bodutu. Mme ke lemogile gore go nna ke tshwaregile ka dilo tsa semoya go ne ga nthusa fela thata. Ga ke a ka ka kgaotsa go nna gone kwa dipokanong tsa Bokeresete, go rerela batho ba bangwe molaetsa wa Baebele le go e ipalela. Go sa itlhaole le gone go ne ga nthusa. Ke itsalanya le batho ba ba ntheetsang. Ga se ka metlha ba nkgothatsang le fa go ntse jalo, ke anaanela fela thata nako ya bone le go bo ba ntheetsa fa ke bua le bone.” Mo godimo ga moo, mosadi wa me o ntse a nna mo gae gore a kgone go sala le bana ba rona le go ba tlhokomela. Fa ke tswa tirong, re leka go dira dilo mmogo re le lelapa. Sengwe le sengwe se re se dirang, re se dira mmogo. Seno se akaretsa thuto ya lelapa ya Baebele, go baakanyetsa dipokano tsa phuthego le go nna teng kwa go tsone, go nna le seabe mo bodireding jwa Bokeresete mmogo le go itlosa bodutu.